Бабруйскі пахаваны выступ

Бабруйскі пахаваны выступ — прыўзняты блок фундамента ў крайняй усходняй частцы Беларускай антэклізы. Прымеркаваны да злучэння Прыпяцкага прагіну, Аршанскай упадзіны і Жлобінскай седлавіны на паўднёвым усходзе Мінскай і паўднёвым захадзе Магілёўскай вобласцей.

Распасціранне субшыротнае, даўжыня 130 км, шырыня 20—50 км, па перыметры абмежаваны глыбіннымі разломамі. Фундамент на глыбіні (у абсалютных адзнаках) ад 0,2 км (у раёне Бабруйска) да 0,7 км. Платформавы чахол (магутнасць 350—700 м) утвораны познепратэразойскімі, сярэднедэвонскімі, юрскімі, мелавымі, часткова палеагенавымі і неагенавымі і паўсюдна чацвярцічнымі адкладамі. Сфарміраваны ў асноўным у герцінскі этап.

 Літаратура 

 Республика Беларусь. Энциклопедия в 6 томах. Т. 5. — Мн.: БелЭн, 2007.

Катэгорыя:Беларуская антэкліза
Катэгорыя:Геалогія Магілёўскай вобласці
Катэгорыя:Геалогія Мінскай вобласці